b'\n_START_ARTICLE_\nAstronomsko-geofizikalni observatorij Golovec\n_START_PARAGRAPH_\nAstronomsko-geofizikalni observatorij Golovec (angle\xc5\xa1ko Golovec Astronomical and Geophysical Observatory; okraj\xc5\xa1ava AGO; koda IAU 103 Ljubljana) je narodni astronomski in geofizikalni observatorij na ljubljanskem Golovcu. Observatorij je bil ustanovljen leta 1949 na pobudo Frana Dominka kot prvi univerzitetni observatorij z nalogo vzpostavitve pogojev za razvoj slovenske poklicne astronomije. Gradnja je potekala med letoma 1954 in 1959. V letu 1958 so zgradili od glavne stavbe lo\xc4\x8deno 5,5-metrsko kupolo v katero so leta 1960 namestili 160 mm f/15 refraktor Askania Bamberg, izdelan okoli leta 1905. Ta daljnogled so ve\xc4\x8dinoma rabili za opazovanja Sonca. Prvi ravnatelj observatorija je postal Dominko. Ve\xc4\x8dino prvih astronomskih in\xc5\xa1trumentov je dobil observatorij iz Astronomskega observatorija v Beogradu. Medvojna Jugoslavija je dobila te in\xc5\xa1trumente od Nem\xc4\x8dije, kot del vojnih reparacij, ki jih je morala Nem\xc4\x8dija pla\xc4\x8dati zaveznikom po 1. svetovni vojni. Danes so ti in\xc5\xa1trumenti v Tehni\xc5\xa1kem muzeju Bistra._NEWLINE_Astronomski del observatorija je pedago\xc5\xa1ka ustanova Fakultete za matematiko in fiziko Univerze v Ljubljani. V letu 2004 so namestili sodoben 700 mm refraktor Vega. V okviru observatorija deluje astronomska knji\xc5\xbenica. Observatorij sodeluje z Observatorijem \xc4\x8crni Vrh._NEWLINE_Trenutni predstojnik observatorija je Andrej \xc4\x8cade\xc5\xbe.\n_START_SECTION_\nNaslov\n_START_PARAGRAPH_\nPot na Golovec 25, SI-1000 Ljubljana'